﻿THE ROMANIAN ORTHODOX ARCHDIOCESE IN THE AMERICAS SAINT NICHOLAS - ROMANIAN ORTHODOX CHURCH 45-03 48 Av Woodside NY, 11377; www stnicholaschurch net DUMINICĂ, 10 IANUARIE 2016, DUPĂ SFÂNTA LITURGHIE VOM SĂVÂRȘI SLUJBA PARASTASULUI PENTRU P ĂRINTELE ARHIMANDRIT MITROFOR DR VASILE VASILACHE DUMNEZEU SĂ-L ODIHNEASCĂ ÎN PACE! Vă anunțăm că începând din data de 1 ianuarie 2016 merge m cu Botezul pe la casele fr ățiilor voastre Cei care doriți să vă sfințim casele vă rugăm să ne comunicați dorința dumneavoastră împreună cu adresa și cu numărul de telefon LITURGICAL PROGRAM OF THE WEEK JANUARY 4 - 10 LITURGICAL P Wednesday, January 6: SST auhtnuudrrsaddyaa,yJy,a, JnJaaunnauurayar ry1y097:: : MM THE BAPTISM OF OUR LORD JESUS CHRIST Matins and Divine Liturgy SYNAXIS OF THE FORERUNNER JOHN THE BAPTIST Matins and Divine Liturgy Matins, Divine Liturgy, Memorial Service Matins and Divine Liturgy 71P8re7o8t 4P a4r4o5h3M– afrixiu;s9D1a7n5ie9l2D2u5m7i1t r–emscoub i l 888:::333000 AAAAMMMM î str EVANGHELIA DIN DUMINICA DINAINTEA BOTEZULUI DOMNULUI începutul Evangheliei lui Iisus Hristos, Fiul lui Dumnezeu, Precum este scris de prooroci: “Iata Eu trimit ingerul Meu inaintea fetei Tale, care va pregati calea Ta Glasul celui ce striga in pustie: Gatiti calea Domnului, drepte faceti cararile Lui! Ioan boteza in pustie, propovaduind botezul pocaintei intru iertarea pacatelor Si ieseau la el tot tinutul Iudeii si toti cei din Ierusalim si se botezau de catre el, in raul Iordan, marturisindu-si pacatele Si Ioan era imbracat in haina de par de camila, avea cingatoare de piele imprejurul mijlocului si manca lacuste si miere salbatica Si propovaduia, zicand: Vine in urma mea Cel ce este mai tare decat mine, Caruia nu sunt vrednic, plecandu-ma, sa-I dezleg cureaua incaltamintelor Eu v-am botezat pe voi cu apa, El insa va va boteza cu Duh Sfant (Marcu 1, 1 - 8) Predica la Botezul Domnului Sărbătorind Botezul Domnului, ne aducem aminte şi că Dumnezeu S-a descoperit oamenilor ca Treime, şi că Iisus S-a arătat oamenilor ca Hristos Unde S-a arătat Hristos? Unde Şi-a început lucrarea? S-a dus, oare, într-un mare oraş şi S-a arătat acolo în slava Sa? Ori S-a urcat pe un multe înalt, ca o mulţime numeroasă de oameni adunată în jur să-L privească de jos, ca pe o ciudăţenie? Nu! Hristos S-a dus în pustie, la apa Iordanului, unde Ioan boteza poporul Ioan propovăduia pocăinţa şi îi chema pe păcătoşi ca, în semn de pocăinţă, să se boteze în Iordan Şi iată, tot ca un păcătos vine şi Hristos şi cere să fie botezat El, Care nu are păcat S-a temut Ioan „Tu trebuie să mă botezi pe mine”, „Lasă asta acum – îi răspunde Iisus – căci aşa ni se cuvine să împlinim toată dreptatea” Adam a păcătuit prin mândrie, a vrut să se înalţe, să fie ca Dumnezeu Iar Hristos a venit să plinească dreptatea lui Dumnezeu, să îndrepte prin smerenie păcatul mândriei lui Adam Adam a voit să se înalţe în faţa lui Dumnezeu, iar Dumnezeu Se smereşte în faţa omului Hristos S-a coborât în apă şi a primit botezul de la robul Său Tremurând, Ioan a pus mâna pe Stăpânul şi Dumnezeul său şi Hristos Şi-a plecat smerit capul în faţa lui Această smerenie a lui Hristos a deschis cerul S-au desfăcut atunci cerurile şi s-a auzit glasul lui Dumnezeu-Tatăl: „Acesta este Fiul Meu cel iubit întru Care am binevoit Acesta este Fiul Meu, Care S-a smerit pe Sine ca să împlinească voirea Mea, este Fiul Meu cel adevărat, care Se micşorează ca pe om să-l înalţe” Iar Duhul Sfânt S-a pogorât din cer peste Iisus, întărind cuvintele Tatălui Astfel, prin smerenie, Hristos a deschis cerul şi a descoperit oamenilor taina Treimii dumnezeieşti Dar de ce a făcut asta tocmai pe apă, iar nu în vreun alt loc? Să ne amintim cum a creat Dumnezeu lumea Când Dumnezeu a făcut cerul şi pământul, „ pământul era nevăzut şi gol şi Duhul lui Dumnezeu Se purta pe deasupra apelor” Apoi Dumnezeu a despărţit pământul de apă, dar astfel încât apa să rămână totuşi peste tot căci este trebuincioasă oricărei făpturi Nici omul nu poate trăi fără apă şi nici un fel de vieţuitoare Apa se găseşte în aer (ca umezeală); să luăm o mână de ţărână de oriunde – şi acolo e apă; se află apă şi în piatră, chiar dacă nouă ni se pare că nu este; ea se află şi în piatră şi când Dumnezeu vrea, poate să o scoată din ea, cum a făcut în vremea lui Moise „Al Domnului este pământul şi plinirea lui; lumea şi toţi cei ce locuiesc în ea Acesta pe mări l-a întemeiat pe el şi pe râuri l-a aşezat pe el” – spune Psalmistul (Ps 23, 1-2) „Cerurile şi pământul erau în vechime din apă şi din apă s-au închegat, prin cuvântul lui Dumnezeu – scrie Sfântul Apostol Petru – de aceea, lumea de atunci a fost potopită de apă şi a pierit” (II Petru 3, 5-6) Când omul a păcătuit, el a adus mânia lui Dumnezeu nu numai asupra lui, ci şi asupra întregii făpturi Omul este cununa zidirii lui Dumnezeu; el a fost pus împărat al naturii Iar când împăratul s-a făcut duşman al celuilalt împărat, atunci şi întreaga lui împărăţie a devenit o împărăţie potrivnică Pedeapsa a fost dată nu numai omului, ci şi întregii făpturi „Ştim că toată făptura împreună suspină şi împreună are dureri până acum” (Romani 8, 22) Dar, “făptura a fost supusă deşertăciunii – nu din voia ei, ci din cauza aceluia care a supus-o” (Romani 8, 20) De aceea, iertarea vinovatului eliberează şi făptura din robia stricăciunii (Romani 8, 21) Această natură stricăcioasă va fi nimicită şi va fi preschimbată în cer nou şi pământ nou, în care locuieşte dreptatea (II Petru 3, 12-13) Pentru a face cu putinţă această preschimbare, pentru a pregăti natura pentru starea nestricăcioasă care va veni după Ziua cea înfricoşătoare, a venit Hristos la apele Iordanului Cufundându-Se în Iordan, Hristos a sfinţit nu numai apele Iordanului, ci şi întreaga fire, aşa cum glăsuieşte Biserica în cântările ei: „Hristos S-a arătat la Iordan, ca apele să le sfinţească” (tropar din ajunul sărbătorii), „Astăzi firea apelor se sfinţeşte” (tropar cântat în timpul mersului la Iordan) Şi, având în vedere că apă se găseşte peste tot, sfinţind apele Hristos a pregătit natura ca şi ea să se bucure de urmările jertfei pe care El a venit să ne-o aducă Dar nu este numai atât El a dat apelor puterea să spele păcatele omeneşti Botezul lui Ioan era numai un semn de pocăinţă Botezul creştin este noua naştere, iertarea tuturor păcatelor Prin apă a pedepsit Dumnezeu păcatele lumii dintâi şi a pierdut-o prin apă, la potop Tot prin apă îi mântuieşte acum Dumnezeu pe oameni, în taina botezului Astfel, Hristos a sfărâmat în apele Iordanului capul balaurului – care i-a înşelat pe Adam şi pe Eva, prin smerenia Sa şi le-a descoperit oamenilor că Dumnezeu este Treime; a sfinţit apele, iar împreună cu apele a pregătit şi întreaga făptură să primească cuvântul iertării şi pentru nestricăciune aşa cum se cântă în cântările bisericeşti – Şi atunci, biruindu-l încă o dată pe diavol în pustie, Hristos a mers să pregătească oamenii pentru împărăţia viitoare şi Şi-a început propovăduirea cu cuvintele: „Pocăiţi-vă, căci s-a apropiat împărăţia cerurilor” (Matei 4, 17) sau, cum este scris în altă Evanghelie: „S-a împlinit vremea şi s-a apropiat împărăţia lui Dumnezeu Pocăiţi-vă şi credeţi în Evanghelie” (Marcu 1, 15) Până acum, Ioan Botezătorul propovăduia pocăinţa, pregătind calea Domnului Acum însuşi Domnul le strigă oamenilor: „Pocăiţi-vă!” Acest glas nu este adresat doar oamenilor trăitori în vremea lui Hristos, ci cu aceste cuvinte Hristos li S-a adresat tuturor oamenilor din toate timpurile şi din toate veacurile Am auzit şi noi aceste cuvinte în Evanghelie Cât timp încă nu au încetat cântările sărbătoreşti ale Bobotezei, ele ne amintesc că vremea pocăinţei se apropie Să luăm aminte! Nu sunt cuvinte de prooroc sau de înger, ci ale Domnului însuşi Să ne pocăim şi să ne străduim în Postul care se apropie să ne biruim patimile şi să primim iertarea păcatelor, pentru ca în veacul ce va să vină să intrăm în împărăţia cea nestricăcioasă, pe care Domnul ne-a pregătit-o Amin Sf Ioan Maximovici